

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2017.gada 26.jūnijā Nr.15

SĒDE NOTIEK DOMES KONFERENČU ZĀLĒ

SĒDE SASAUKTA plkst. 11.00

SĒDI ATKLĀJ plkst. 11.00

SĒDES DARBA KĀRTĪBA:

1. Par Daugavpils pilsētas domes Balsu skaitīšanas komisijas ievēlēšanu.

2. Par Daugavpils pilsētas domes priekšsēdētāja ievēlēšanu.

3. Par Daugavpils pilsētas domes priekšsēdētāja 1.vietnieka ievēlēšanu.

4. Par Daugavpils pilsētas domes priekšsēdētāja vietnieka ievēlēšanu.

5. Par saistošo noteikumu apstiprināšanu.

SĒDI VADA – Daugavpils pilsētas Vēlēšanu komisijas priekšsēdētāja Anna Kokina.

SĒDI PROTOKOLĒ – Domes protokolu lietvedības un arhīva pārzine S.Rimicāne.

SĒDĒ PIEDALĀS - 15 Domes deputāti – A.Broks, J.Dukšinskis, R.Eigims,

 A.Elksniņš, A.Gržibovskis, M.Ivanova-

 Jevsejeva, L.Jankovska, R.Joksts, I.Kokina,

 V.Kononovs, J.Lāčplēsis, M.Lavrenovs,

 I.Prelatovs, H.Soldatjonoka, A.Zdanovskis.

Sēdes vadītāja A.Kokina lūdz deputātus balsot par Domes sēdes darba kārtību.

Deputāts Jānis Lāčplēsis iebilst par Domes sēdes darba kārtības 5.punktu “Par saistošo noteikumu apstiprināšanu”, kurš ir saistīts ar nolikuma apstiprināšanu un, kuram ir tieša ietekme uz budžetu. Atbilstoši saistošajiem noteikumiem šādus punktus domes sēdē var izskatīt tikai pēc to izskatīšanas Finanšu komitejā.

A.Broks atbalsta J.Lāčplēša iebildumu, jo likuma “Par pašvaldībām” 19.pants nosaka, ka pirmajā domes sēdē ievēl tikai priekšsēdētāju, un jautā, ar kādām pilnvarām deputāts A.Gržibovskis ir saskaņojis lēmuma projektus?

A.Elksniņš skaidro, ka likuma “Par pašvaldībām” 20.pants atļauj pēc domes priekšsēdētāja ievēlēšanas izskatīt arī citus jautājumus. Otrkārt, dome apstiprinot 2017.gada pašvaldības budžetu, ir iedalījusi finanšu līdzekļus, konkrēti, lai nodrošinātu minētos grozījumus, līdz ar to, Finanšu komitejas sēde pēc būtības nav nepieciešama.

Atklāti balsojot: PAR – 9 (R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, V.Kononovs, M.Lavrenovs, I.Prelatovs, A.Zdanovskis), PRET – 6 (A.Broks, J.Dukšinskis, R.Joksts, I.Kokina, J.Lāčplēsis, H.Soldatjonoka) **Daugavpils pilsētas dome nolemj:**

Apstiprināt Domes sēdes darba kārtību.

Daugavpils pilsētas Vēlēšanu komisijas priekšsēdētāja A.Kokina ierosina deputātiem izvirzīt Balsu skaitīšanas komisijai 3 kandidātus.

 **1.§ (345.)**

# Par Daugavpils pilsētas domes Balsu skaitīšanas komisijas ievēlēšanu

# A.Kokina

Deputāti izvirza Balsu skaitīšanas komisijā Aivaru Broku, Anatoliju Gržibovski, Igoru Prelatovu.

Pamatojoties uz likuma “Par pašvaldībām” 40.panta ceturto daļu, Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas domes nolikums” 91.¹punktu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, J.Lāčplēsis, M.Lavrenovs, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Ievēlēt Daugavpils pilsētas domes Balsu skaitīšanas komisijas sastāvā šādus Daugavpils pilsētas domes deputātus:

1. A.Gržibovski.
2. A.Broku.
3. I.Prelatovu.

**2.§ (346.)**

# Par Daugavpils pilsētas domes

# priekšsēdētāja ievēlēšanu

# A.Kokina

Daugavpils pilsētas domes Vēlēšanu komisijas priekšsēdētāja A.Kokina ierosina izvirzīt kandidātus Domes priekšsēdētaja amatam.

Deputāts Anatolijs Gržibovskis par kandidātu Daugavpils pilsētas domes priekšsēdētāja amatam izvirza deputātu Andreju Elksniņu.

Deputāte Inguna Kokina par kandidātu Daugavpils pilsētas domes priekšsēdētāja amatam izvirza deputātu Jāni Lāčplēsi.

Pamatojoties uz likuma “Par pašvaldībām” 19.panta trešo daļu, 21.panta pirmās daļas 10.punktu, 40.panta ceturto daļu, ņemot vērā Daugavpils pilsētas domes Balsu skaitīšanas komisijas 2017.gada 26.jūnija sēdes protokolu Nr.1, atklāti balsojot: PAR – 9 (R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, V.Kononovs, M.Lavrenovs, I.Prelatovs, A.Zdanovskis), PRET – 6 (A.Broks, J.Dukšinskis, I.Kokina, J.Lāčplēsis, R.Joksts, H.Soldatjonoka), ATTURAS – nav, **Daugavpils pilsētas dome nolemj:**

Ievēlēt Daugavpils pilsētas domes deputātu Andreju Elksniņu par Daugavpils pilsētas domes priekšsēdētāju.

Sēdi turpina vadīt Daugavpils pilsētas domes priekšsēdētājs A.Elksniņš

**3.§ (347.)**

# Par Daugavpils pilsētas domes

# priekšsēdētāja 1.vietnieka ievēlēšanu

# A.Elksniņš

Daugavpils pilsētas domes priekšsēdētājs Andrejs Elksniņš par kandidātu Daugavpils pilsētas domes priekšsēdētāja 1.vietnieka amatam izvirza deputātu Rihardu Eigimu.

Pamatojoties uz likuma “Par pašvaldībām” 20.pantu, 21.panta pirmās daļas 10.punktu, 40.panta ceturto daļu, Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas pašvaldības nolikums” 4. un 17.punktu, ņemot vērā Daugavpils pilsētas domes Balsu skaitīšanas komisijas 2017.gada 26.jūnija sēdes protokolu Nr.2, atklāti balsojot: PAR – 9 (R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, V.Kononovs, M.Lavrenovs, I.Prelatovs, A.Zdanovskis), PRET – 6 (A.Broks, J.Dukšinskis, I.Kokina, J.Lāčplēsis, R.Joksts, H.Soldatjonoka), ATTURAS – nav, **Daugavpils pilsētas dome nolemj:**

Ievēlēt par Daugavpils pilsētas domes priekšsēdētāja 1.vietnieku Rihardu Eigimu.

**4.§ (348.)**

# Par Daugavpils pilsētas domes

# priekšsēdētāja vietnieka ievēlēšanu

# V.Kononovs, A.Elksniņš

Deputāts Rihards Eigims par kandidātu Daugavpils pilsētas domes priekšsēdētāja vietnieka amatam izvirza deputāti Līviju Jankovsku.

Pamatojoties uz likuma “Par pašvaldībām” 20.pantu, 21.panta pirmās daļas 10.punktu, 40.panta ceturto daļu, Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas pašvaldības nolikums” 4. un 17.punktu, ņemot vērā Daugavpils pilsētas domes Balsu skaitīšanas komisijas 2017.gada 26.jūnija sēdes protokolu Nr.3, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, J.Lāčplēsis, M.Lavrenovs, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Ievēlēt par Daugavpils pilsētas domes priekšsēdētāja vietnieku Līviju Jankovsku.

**5.§ (349.)**

# Par saistošo noteikumu apstiprināšanu

# V.Kononovs, A.Broks, J.Lāčplēsis, A.Elksniņš

J.Lāčplēsis: “Citēju Pašvaldības nolikuma 52.punktu “lēmuma projektus, kas saistīti ar finansiāliem jautājumiem nodot izskatīšanai Finanšu komitejā””.

V.Kononovs atbild, ka šis jautājums nav par jaunas štata vienības ieviešanu, līdz šim brīdim štata saraksts netika grozīts un tur ir iekļauts finansējums darba algai trešajam vietniekam.

A.Broks jautā, kāda alga būs paredzēta trešajam vietniekam?

V.Kononovs atbild, lūdzu, ieskatieties štatu sarakstā.

Pamatojoties uz likuma „Par pašvaldībām” 21.panta pirmās daļas 1.punktu un 24.pantu, atklāti balsojot: PAR – 9 (R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, V.Kononovs, M.Lavrenovs, I.Prelatovs, A.Zdanovskis), PRET – 6 (A.Broks, J.Dukšinskis, I.Kokina, J.Lāčplēsis, R.Joksts, H.Soldatjonoka), ATTURAS – nav, **Daugavpils pilsētas dome nolemj:**

 Apstiprināt Daugavpils pilsētas domes 2017.gada 26.jūnija saistošos noteikumus Nr.24 „Grozījumi Daugavpils pilsētas domes 2005.gada 11.augusta saistošajos noteikumos Nr.5 “Daugavpils pilsētas pašvaldības nolikums””.

Pielikumā: Daugavpils pilsētas domes 2017.gada 26.jūnija saistošie noteikumi Nr.24 „Grozījumi Daugavpils pilsētas domes 2005.gada 11.augusta saistošajos noteikumos Nr.5 “Daugavpils pilsētas pašvaldības nolikums”” un to paskaidrojuma raksts.

Sēdi slēdz plkst.11.55

Sēdi vadīja *(personiskais paraksts)* A.Kokina

 *(personiskais paraksts)* A.Elksniņš

Protokoliste *(personiskais paraksts)* S.Rimicāne